ตั้งอยู่บนถนนสายสุโขทัยพิษณุโลก หากมุ่งเข้าสู่พิษณุโลกร้านจะอยู่ฝั่งซ้ายมือ 
มีที่จอดรถสะดวก มีมุมพักผ่อน เหมาะแก่การแวะพักรถ
ตัวร้านด้านใน ติดแอร์มีของฝากประเภทขนมโดยจะเน้นหนักไปทางทองม้วน ซึ่งทองม้วนของที่นี่ มีทั้งสูตรดั้งเดิมและประยุกต์อย่างเช่นทองม้วนชิ้นสั้นๆ ประมาณ 1 ข้อนิ้วมือ สอดไส้หมูหยอง เคลือบช็อคโกแลต ผสมสาหร่ายหรือจะเป็นรสชาเขียว
แต่ที่พลาดไม่ได้คือทองม้วนสดเพราะตั้งแต่เปิดประตูเข้ามากลิ่นก็ตลบอบอวลหอมจนห้ามใจไม่ได้ ใช้เวลาทำไม่นานสั่งเสร็จแล้วเดินเลือกซื้อของยังไม่ทันเสร็จทองม้วนสดของเราก็ได้ที่แล้ว
หากได้ผ่านมาทางนี้ก็สามารถแวะได้ค่ะ